**Biztonsági felügyelő**

A Veszprém Vármegyei Büntetés-végrehajtási Intézet határozatlan idejű hivatásos szolgálati viszony létesítésére folyamatosan keres BIZTONSÁGI FELÜGYELŐ beosztásba, folyamatos, váltásos munkarendbe  jelentkezőket.

Pályázati feltételek:

* magyar állampolgárság,
* állandó belföldi lakóhely,
* büntetlen előélet, kifogástalanéletvitel-ellenőrzés vállalása,
* egészségi, pszichikai, fizikai alkalmasság,
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb,
* szakmunkás-bizonyítvány vagy érettségi bizonyítvány

A pályázatok elbírálásánál előnyt jelent:

* alapfokú büntetés-végrehajtási szaktanfolyami vizsga,
* büntetés-végrehajtás biztonsági szakterületén korábban szerzett szakmai gyakorlat, tapasztalat.

A munkakörrel járó főbb feladatok:

* a büntetés-végrehajtási intézet területére történő ki- és beléptetés,
* a büntetés-végrehajtási intézet területére érkező gépjárművek be- és kiléptetése,
* objektumvédelem,
* fogvatartottak bírósági, egészségügyi intézménybe történő előállításának végrehajtása.

Juttatások:

* a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. §-ban meghatározottak, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és a betöltésükhöz szükséges követelményekről szóló 30/2015. (VI.16.) BM rendelet 6. melléklete Tiszthelyettesi besorolási osztály beosztásának B besorolási kategóriája alapján történik, bruttó 533.100,- Ft.
* cafeteria rendszer (bruttó 200.000,- Ft/év),
* ruházati illetmény / ellátás,
* albérleti hozzájárulás (albérleti szerződés, illetve számla leadása mellett),
* útiköltség-térítés (gépjárművel 18 Ft/km, vonat, illetve helyközi busz igénybevétele esetén 86 % kerül térítésre bérlet leadása mellett),
* különböző szolgáltatások kedvezményes igénybevétele, így pl.: telefonelőfizetési kedvezmény, gépjármű-felelősségbiztosítási kedvezmény, kedvezmény egyes banki szolgáltatások igénybevétele esetén,
* kedvezményes üdülés, rekreáció, nyári gyermektábor

Jelentkezés módja:

Amennyiben felkeltettük érdeklődését, a töltse ki a Jelentkezési lapot és a Küldés gombra kattintva elküldheti hozzánk pályázati anyagát

Meghirdetett pozíció: Biztonsági felügyelő

Munkavégzés helye: Veszprém Vármegyei Büntetés-végrehajtási Intézet